Държавен вестник, бр. 13, 2000 г., стр. 15

Б Р О Й 13
Д Ъ Р Ж А В Е Н   В Е С Т Н И К
С Т Р .  1 5
в този момент, и ако е необходимо за целта този
документ да бъде изменен, това изменение тряб-
ва да е било приведено в сила в съответствие с
уставната процедура на организацията преди
предаването на заключителния (или ревизиран)
текст на приложението.
Никоя разпоредба на уставния документ на
специализираната организация и никакво пра-
во или задължение, което тази организация
може отделно да има, да придобие или да пое-
ме, не могат да се отменят от действието един-
ствено на тази конвенция, която не може и да
ги нарушава.
Член ХI
Заключителни разпоредби
Раздел 41
Присъединяването към тази конвенция на
държава—членка на ООН, и (като се спазва
раздел 42) на която и да е държава—членка на
специализирана организация, се извършва чрез
депозиране при генералния секретар на ООН
на документ за присъединяване, който влиза в
сила от датата на депозирането.
Раздел 42
Всяка заинтересувана специализирана ор-
ганизация изпраща текста на тази конвенция
и на съответните приложения, които се отна-
сят до нея, на онези от своите членове, които
не са членове на ООН, и ги поканва да се при-
съединят към конвенцията по отношение на
нея, като депозират при генералния секретар
на ООН или при генералния директор на спе-
циализираната организация необходимия до-
кумент за присъединяване.
Раздел 43
Всяка държава—страна по тази конвенция,
посочва в документа си за присъединяване спря-
мо коя или кои от специализираните организа-
ции тя се задължава да прилага разпоредбите
на конвенцията. Всяка държава—страна по тази
конвенция, може с последващо писмено уведом-
ление до генералния секретар на ООН да поеме
задължението да прилага разпоредбите на тази
конвенция по отношение на една или повече
други специализирани организации. Това уве-
домление влиза в сила от датата на получаване-
то му от генералния секретар.
Раздел 44
Тази конвенция влиза в сила между държа-
ва—страна по нея, и специализирана организа-
ция, когато конвенцията започне да се прилага
за тази организация в съответствие с раздел 37
и когато държавата страна поеме задължение-
то да прилага разпоредбите на тази конвенция
по отношение на тази организация в съответс-
твие с раздел 43.
Раздел 45
Генералният секретар на ООН уведомява
всички държави—членки на ООН, както и всич-
ки държави—членки на специализираните ор-
ганизации, и генералните директори на специ-
ализираните организации за депозирането на
всеки документ за присъединяване, получен в
съответствие с раздел 41, и за всички последва-
щи уведомления, получени в съответствие с
раздел 43. Генералният директор на всяка спе-
циализирана организация уведомява генерал-
ния секретар на ООН и държавите—членки на
съответната организация, за депозирането при
него на всеки документ за присъединяване в
съответствие с раздел 42.
Раздел 46
Разбира се, когато документ за присъединя-
ване или последващо уведомление се депозират
от името на някоя държава, тя трябва да бъде в
състояние да прилага в съответствие с нацио-
налното си законодателство разпоредбите на тази
конвенция, така както са изменени със заклю-
чителния текст на всички приложения относно
организациите, които се визират от горепосоче-
ните присъединявания или уведомления.
Раздел 47
1. Като се спазват разпоредбите на парагра-
фи 2 и 3 на този раздел, всяка държава—страна
по тази конвенция, се задължава да я прилага по
отношение на всяка специализирана организа-
ция, която тази държава е посочила в документа
си за присъединяване или в последващото си
уведомление, докато по отношение на тази орга-
низация започне да се прилага ревизирана кон-
венция или ревизирано приложение и въпросна-
та държава приеме тази ревизирана конвенция
или това ревизирано приложение. Когато се касае
за ревизирано приложение, приемането от дър-
жавите се извършва с уведомление до генерал-
ния секретар на ООН и влиза в сила от деня на
получаването му от генералния секретар.
2. При все това, всяка държава—страна по
тази конвенция, която не е или е престанала да
бъде член на специализирана организация, може
с писмено уведомление до генералния секретар
на ООН и до генералния директор на специали-
зираната организация да информира, че има
намерение да преустанови предоставянето на
тази организация на предимствата по тази кон-
венция от определена дата нататък, но не по-
рано от три месеца след датата на получаване
на уведомлението.
3. Всяка държава—страна по тази конвенция,
може да откаже да предоставя предимствата по
конвенцията на специализирана организация,
която престане да бъде свързана с ООН.
4. Генералният секретар на ООН уведомява
всички държави—страни по тази конвенция, за
всяко уведомление, което му е предадено в съ-
ответствие с разпоредбите на този раздел.
Раздел 48
По искане на една трета от държавите—стра-
ни по тази конвенция, генералният секретар на
ООН свиква конференция за ревизиране на
конвенцията.